CELEX: C2007/315/45
Language: et
Date: 2007-12-22 00:00:00
Title: Kohtuasi C-456/07: Eelotsusetaotlus, mille esitas Najvyšší súd Slovenskej republiky 9. oktoobril 2007 — Karol Mihal versus Daňový úrad Košice V

22.12.2007   
            
            
               ET
            
            
               Euroopa Liidu Teataja
            
            
               C 315/26
            
         Eelotsusetaotlus, mille esitas Najvyšší súd Slovenskej republiky 9. oktoobril 2007 — Karol Mihal versus Daňový úrad Košice V
   (Kohtuasi C-456/07)
   (2007/C 315/45)
   Kohtumenetluse keel: slovaki
   Eelotsusetaotluse esitanud kohus
   Najvyšší súd Slovenskej republiky
   Põhikohtuasja pooled
   
      Hageja: Karol Mihal
   
      Kostja: Daňový úrad Košice V
   Eelotsuse küsimused
   
               1.
            
            
               Kas nõukogu 17. mai 1977. aasta kuuenda direktiivi 1977/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (edaspidi „kuues direktiiv”) artikli 4 lõike 5 esimest lõiku võib tõlgendada nii, et sellega peetakse silmas üksnes avalik-õiguslikke organisatsioone, mis on juriidilised isikud, ja mitte avalik-õiguslikke organisatsioone, mis on füüsilised isikud, st nii, et ei käsitata maksukohustuslasena tegevuse või tehingutega seoses, mida nad teevad ametivõimudena, avalik-õiguslikke organisatsioone, mis on juriidilised isikud, kuid sellisena käsitatakse avalik-õiguslikke organisatsioone, mis on füüsilised isikud?
            
         
               2.
            
            
               Kas juhul, kui siseriiklik õigusnorm piirab kuuenda direktiivi artikli 4 lõike 5 esimese lõiguga võrreldes nende isikute ringi, keda ei käsitata maksukohustuslasena (kelle suhtes ei kohaldada käibemaksu), võib kuuenda direktiivi artikli 4 lõike 5 esimest lõiku lugeda otsekohaldatavaks?
            
         
               3.
            
            
               Kas füüsilise isiku selline tegevust, nagu põhikohtuasjas kõne all olev kohtutäituri tegevus, kes teostab avalikku võimu ja kelle puhul on siseriikliku õiguskorra kohaselt tegemist ametiisikuga, võib käsitada avalik-õigusliku organisatsiooni tegevusena, st mitte käsitata teda kuuenda direktiivi artikli 4 lõike 5 esimese lõigu tähenduses maksukohustuslasena tegevuse või tehingutega seoses, mida ta teeb ametivõimudena?